open-index/open-wikipedia-markdown huggingface dataset:
Shelter

**Shelter** er et amerikansk Hardcore punk-band med sterke røtter i Hare Krishna-bevegelsen. Frontperson og eneste medlem gjennom hele bandets eksistensperiode er Ray Cappo, senere kjent som *Raghunata Dasa*, tidligere vokalist i Youth of Today.

## Historie
Shelter sin første plate, *Perfection of Desire* fra 1990 var opprinnelig ment som et prosjekt fra Cappo, som på denne tiden begynte å bli dypere og dypere engasjert i Hare Krishna-bevegelsen. Til utgivelsen samlet Cappo musikervenner som tidligere hadde spilt i blant annet Bold og 76% Uncertain som backingmusikere til prosjektet. Da det kort tid etter ble et fast band la han imidlertid vekt på å få med musikere som i større eller mindre grad støttet opp om Hare Krishna-bevegelsen. Blant dem som har vært innom bandet kan nevnes tidligere Inside Out-gitarist Vic DiCara og Cappos gamle kollega fra Youth of Today, John «Porcell» Porcelly.

Hare Krishna har gjennom hele Shelter sin eksistens hatt en sentral plass, selv om den nærmest misjonerende stilen de hadde på sine første utgivelser senere forsvant. Muslikalsk har Shelter hele tiden spilt en melodiøs form for hardcore. De hadde imidlertid en periode midt på 1990-tallet der musikken beveget seg mer i retning pop-punk a'la The Offspring og Green Day, og fikk i denne perioden en liten MTV-hit med «Here we go again» fra 1995-utgivelsen *Mantra*. Med unntak av *Mantra* og etterfølgeren *Beyond Planet Earth*, som begge kom på Roadrunner Records, har Shelter gitt ut platene sine på uavhengige selskaper.

Bandet ble offisielt oppløst i 2001, men allerede året etter samlet Cappo musikere til en Europaturné. Dette har han gjort flere ganger siden, og i 2006 kom det også en ny Shelter-plate. Selv om Cappo fortsatt er en del av Hare Krishna-bevegelsen, og selv om Shelter fortsatt står for bevegelsens idealer, har flere personer som står til dels langt fra det bevegelsen står for spilt i bandet.

## Konserter i Norge

Shelter har spilt tre ganger i Norge: 
*På Cosmopolite i Oslo i 1993 med norske Onward som support.
*På Gamle Posten i Porsgrunn i 2000.
*På Garage i Bergen i 2002.

## Diskografi
**No Compromise 7"* (Equal Vision Records, 1990)
**Perfection of Desire* (Revelation Records, 1990)
**In Defense Of Reality 7"* (Equal Vision Records, 1991)
**Quest for Certainty* (Equal Vision Records/De Milo Records, 1992)
**Attaining the Supreme* (Equal Vision Records, 1993,EVR7)
**Shelter Bhajan (kassett)* (Equal Vision Records, 1993)
**[[Mantra (Shelter album)|Mantra]]* (Roadrunner Records, 1995)
**Beyond Planet Earth* (Roadrunner, 1997)
**Chanting & Meditations* (Krishna Core, 1998)
**When 20 Summers Pass* (Victory Records, 2000)
**The Purpose, The Passion* (Supersoul, 2001)
**Eternal* (Good Life Recordings, 2006)

## Eksterne lenker
* 
*
Apostolisk fattigdom

**Apostolisk fattigdom** er en doktrine fremsatt i det 13. århundre av nyetablerte tiggerordener, som et svar på behovet for reformer i den katolske kirke. Disse ordenene prøvde å leve uten å eie land eller samle på penger.

Doktrinen ble sett på som en utfordring mot kirkens store verdier og deres korrumperende virkning. En viktig tallsgruppe for denne oppfatningen var Humiliati, som var grunnlagt av en ullhandler. De opprettet samfunn rundt om i Italia og Frankrike, basert på prinsippet om et enkelt liv for legfolk som delte godene, men levde i familier. Det var primært en legbevegelse, og avviste autoriteten til hierarkier og presteskap. Blant annet på grunn av dette ble de senere erklært som kjettere av den katolske kirke.

Ifølge en vanlig oppfatning ble Frans av Assisi inspirert av denne bevegelsen til å danne Fransiskanerordenen, i et forsøk på å etterleve fattigdommen til Jesus Kristus og samtidig strengt holde seg til den katolske kirkes tro. 

Petrus Valdés, som grunnla Valdenserne, delte denne troen. De mente også at Bibelen skulle leses på folks eget sprog og ikke bare på latin, og ble forfulgt av kirken.

Særlig blant fransiskanerne førte disse tankene til mye strid, og kirkemøter ble kalt sammen for å støtte snart den ene siden, snart den andre. En stor gruppe blant fransiskanere med en streng tolkning av prinsippet, ble kalt «spirituales». Under ledelse av Bonaventura erklærte kirken at de var kjettere, og de ble fanget og brent. Andre som hevdet doktrinen, f.eks. fransiskaneren William av Ockham, ble mistenkt for å være kjettere og risikerte ekskommunikasjon.

Striden om apostolisk fattigdom er et viktig tema i Umberto Ecos roman Rosens navn.
André Cools

**André Cools** (1927–1991) var en belgisk politiker som var leder for det belgiske sosialistpartiet. Han ble drept i 1991.

Cools hadde i løpet av sin karriere flere fremtredende posisjoner i belgisk politikk, blant annet ble han utnevnt til minister (æresminister). Han trakk seg ut av politikken i 1990.

## Drapet
Cools henrettet av to tunisiske leiemordere på motorsykkel 18. juli 1991 på en parkeringsplass i Liege. Hans venninne overlevde skuddene. Leiemorderne var hyret av mafiaen. De to leiemorderne ble dømt i Tunisia til 25 års fengsel i 1998. Den belgiske politikeren Alain van der Biest var en av de som ble siktet for å stå bak mordet, men han begikk selvmord i 2002. To andre, Richard Taxquet (Biests personlige sjåfør) og Giuseppe "Pino" di Mauro ble i 2004 dømt til 20 års fengsel for medvirkning til mordet. Etterforskningen røsket opp i flere skandaler i Belgia fra 1990-årene, blant annet Agusta-affæren.

## Referanser


## Eksterne lenker
*
Beagle B.121 Pup

**Beagle B.121 Pup** er et britisk sportsfly. Flytypen var ikke i produksjon lenge før produsenten Beagle Aircraft av økonomiske grunner måtte stoppe produksjonen etter at bare 173 fly hadde blitt bygget. Men Pup skulle bli videreutviklet til treningsflyet BAe Bulldog som ble brukt av en rekke flyvåpen.

B.121 Pup ble produsert i tre varianter. Den første gikk under betegnelsen **Pup 100**, var utstyrt med en Rolls-Royce Continental O-200-A firesylindret boksermotor med en ytelse på 100 hk og hadde plass for to voksne og to barn. 66 fly av denne varianten ble produsert.

**Pup 150**, som var den mest produserte varianten med i alt 98 eksemplarer, skilte seg fra Pup 100 blant annet ved at den var noe lengre og hadde bedre passasjerkapasitet, og var ustyrt med en Lycoming O-320-A2B firesylindret boksermotor med en ytelse på 150 hk.

**Pup 160** ble produsert med den kraftigere Lycoming IO-360 etter en forespørsel fra en sivil iransk organisasjon, men bare ni fly ble bygget før produksjonen av B.121 Pup stanset helt.

## Eksterne lenker
* Beagle B-121 Pup
Skorpa (Hyllestad)

**Skorpa** er ei ubebodd øy i Hyllestad kommune, øst for Sula ved utløpet av Sognefjorden i Sogn og Fjordane. Skorpa er Hyllestads største øy.
Sula (Solund)

**Sula**, også kalt Indre Solund eller Indre Solundøy, er hovedøya i Solund kommune, Sogn og Fjordane. Den ligger på nordsiden av Sognesjøen, den ytterste delen av Sognefjorden, og har et areal på 116&nbsp;km².
Snilstveitøy

**Snilstveitøy** er en øy som ligger rett utenfor Rosendal i Kvinnheradsfjorden i Kvinnherad kommune i Vestland. Øya har et areal på 6,8 km² og det høyeste punktet, Veten, ligger på 409 meter over havet. Som navnet antyder fungerte Veten i eldre tid som et ledd i leidangsmobiliseringen.

I forlengelsen av Snilstveitøy, bare skilt av et svært smalt sund, ligger øya Skorpo som strekker seg sørvestover mot Herøysund.

På Snilstveitøy utgis lokalavisen *Øyaposten*. Den utgis i papirutgave to ganger i året og har vekt på lokalhistorisk stoff.

## Eksterne lenker
* Nettutgaven av Øyaposten
Hypersensitivitet

**Hypersensitivitet** viser til en uønsket (ødeleggende, ubehagelig og av og til dødelig) reaksjon som forårsakes av det normale immunsystemet. Hypersensitivitetsreaksjoner trenger en *pre-sensitized* (immun) tilstand i verten. Den firegruppede klassifikasjon ble fastsatt i 1963 av P. H. G. Gell og Robin Coombs.

## De fire typene hypersensitivitet
* Type I – IgE-mediert (eks. allergisk konjunktivitt, noen typer matallergi, reaksjoner på insektstikk, noen medikamentreaksjoner)
* Type II – Antistoffmediert (utenom IgE) (eks. hemolytiske transfusjonsreaksjoner, hemolytisk sykdom hos foster/nyfødte, autoimmune hemolytiske anemier/trombocytopenier, medikamentbetinget hemolyse, myasthenia gravis, hyperthyreose)
* Type III – Immunkompleksmediert (eks. systemisk lupus erythematosus, polyarteritis nodosa, glomerulonefritt etter streptokokkinfeksjon, revmatoid arthritt (leddgikt), lungesykdom (alveolitt) på grunn av muggsopp)
* Type IV – Cellemediert (eks. nikkel- og kromallergi)

## Se også
* Allergi

## Referanser
Revelation Records

**Revelation Records** er et amerikansk uavhengig plateselskap, opprinnelig basert i Connecticut, men i dag lokalisert i California. Selskapet er et av de fremste selskapene innen amerikansk hardcore punk, særlig innenfor straight edge-bevegelsen, men også utenfor. Selskapet ble startet i 1987 av Jordan Cooper og Ray Cappo. Cappo forlot selskapet allerede året etter, og Cooper har siden vært sjef for selskapet. Per august 2007 har selskapet 142 ulike katalognumre.

## Kjente band
* Bold
* Burn
* Chain of Strength
* Damnation AD
* Elliott
* Gameface
* Gorilla Biscuits
* Inside Out
* Judge
* No For An Answer
* Quicksand
* Rage Against the Machine
* Sense Field
* Shelter
* Sick of it All
* Warzone
* Whirlpool
* Youth of Today

## Eksterne lenker
* Revelation Records
Stigen

**Stigen** (også kalt **Østre Lurøy**) er ei øy i Lurøy kommune på kysten av Helgeland i Nordland. Øya har et areal på 13,5 km² og ca. 5 innbyggere. Høyeste punkt ligger 380 moh.
Charles Dvorak

**Charles Edward Dvorak** (født 27. november 1878 i Chicago, død 18. desember 1969) var en amerikansk friidrettsutøver som konkurrerte i stavsprang.

Dvorak ble olympisk mester under sommer-OL i 1904 i St. Louis i stavsprang. Han vant med et hopp på 3,50 meter som var ny olympisk rekord. Det var helamerikansk på seierspallen, sølv til LeRoy Samse og Louis Wilkins tok bronse, begge med høyden 3,35.

## OL-medaljer
* 1904  St. Louis -  **Gull** i friidrett, stavsprang  USA

## Eksterne lenker
*
Sanna

**Sanna** er ei øy i Træna kommune. Den har et areal på 3,0 km² og har én innbygger (2024). Høyeste punkt er den 338 meter høye Trænstaven. På Sanna er det 17 tidligere bebodde huler som er gravd ut av havet, hvorav den største er Kirkhelleren.

Trænafestivalen arrangeres årlig på Sanna. Øya har anløp av hurtigbåt som knytter den til Husøya.

## Fotnoter

## Referanser
Mercedes-Benz S-klasse

**Mercedes-Benz S-klasse** (1954–) er store luksusbiler fra tyske Mercedes-Benz. 

S betyr *sonder*, som er tysk for spesiell og den som først får nye teknologier. En 220S var en S-klasse med 2.2-liters motor, fra 1993 snudde de om på navnet til S220.    

I 1974 ble 4,5-litringen 450SE tross oljekrisen, utropt til Årets bil i Europa. SE betyr *sonder einspritzung* (bensininnsprøytning) og SEL er SE i *lange* utgave. Fra år 1978 kunne man få 450SE med blokkeringsfrie bremser (ABS).  300**SD** ble i 1978 første S-klasse med diesel.  Første kollisjonspute kom i år 1981 på førerside og 1988 på passasjersiden. 

Fra 2003 kunne man få firehjulsdrift (*4matic*) i stedet for bakhjulsdrift, og samme året kom den første spesialutgaven fra Mercedes-AMG.

Støttesystemer (nattsyn) basert på infrarøde kamera kom i 2005. I 2010 kom S400 *[[hybridbil|hybrid]]*.  Fra 2014 er *Magic Body Control* noe som forutser humper og sånt, mens *distronic plus* hjelper med å holde bilen i samme fil.

**SEC** (1979–) og **CL** (1998–2014) var en egen 2-dørs coupeutgave av S-klasse, men i 2015 kom **S-klasse coupe** (modell C217). Forøvrig er Mercedes-Benz CLS (2004–) en 4-seters nedskalert S-utgave bygd på Mercedes-Benz E-klasse. 


Mercedes-Benz 220 SE Coupé (W 128) – Heckansicht, 13. April 2013, Düsseldorf.jpg | W180/W128, 1954–60 (en 220S Coupé )
Beuel-classics-22032015-131.jpg | W111/112, 1959–68 (en 230S)
1970 Mercedes-Benz 280 SE (W 108) sedan (2015-07-09) 01.jpg | W108/W109, 1965–72 (en 280SE)
1979 Mercedes-Benz 280 SEL (V 116) sedan (2015-07-09) 01.jpg | W116, 1972–79 (en 280SEL)
Mercedes-Benz W126 Sechstürer r.jpg | W126, 1979–92 (6-dørs variant)
1992_Mercedes-Benz_300_SE_(W_140)_sedan_(2010-07-19).jpg | W140, 1992–98 (en 300SE)
2001 Mercedes-Benz S 430 (W 220) sedan (2010-09-23) 01.jpg | W220, 1999–2005 (en S430)
Mercedes-Benz S600L.jpg | W221, 2005– (en S600L)
2014 Mercedes-Benz S 350 BlueTEC (W 222) sedan (2016-01-04) 01.jpg | W222, 2013– (en S350)


## Referanser


## Eksterne lenker
*
Kerlingarfjöll

**Kerlingarfjöll** er en vulkansk fjellkjede som ligger i Islands høyland i nærheten av veien Kjölnur på Island. Den høyeste toppen er på 1&nbsp;477 m. Fjellkjedens vulkanske opprinnelse er tydeliggjort gjennom de mange varme kildene og småbekkene i området, og er faktisk en del av et svært vulkansk system med en utbredelse på rundt 100 km². Vulkanene i fjellkjeden er alle platåfjell.

Jorden i området er glinsende rød på grunn av rhylitten som fjellene består av. Mineraler som har kommet ut av de varme kildene farger også bakken gul, rød og grønn.

Området var tidligere kjent for et skisenter som var i drift på sommerstid, men dette ble lagt ned i 2000.

## Se også
* Islands geografi

## Eksterne lenker
* Bilde av fjellkjeden fra nord 
* Bilde av det vakre fargespillet i fjellene
* Beskrivelse av området og litt turinformasjon
Edward Cook

**Edward Tiffin Cook Jr.** (født 27. november 1889 i Chillicothe i Ohio, død 18. oktober 1972 samme sted) var en amerikansk friidrettsutøver som konkurrerte i stavsprang.

Cook ble olympisk mester i stavhopp under OL 1908 i London. Han og landsmannen Alfred Gilbert delte tittelen, de hoppet 3,71 som var ny olympisk rekord 21 cm høyere enn den forrige. Det var tre hoppere som delte tredjeplassen, Edward Archibald fra Canada,Charles Jacobs fra USA og svenske Bruno Söderström som alle hoppet 3,58. 

Cook deltok også i lengdehopp, han kom på fjerdeplass.

## OL-medaljer
* 1908  London -  **Gull** i friidrett, stavsprang  USA

## Referanser


## Eksterne lenker
*
Gaoth Dobhair

**Gaoth Dobhair** (engelsk: *Gweedore*) er en landsby vest for Donegal i Irland. Ettersom byen ligger i den gælisktalende del av Irland, kommer det hver sommer studenter til byen for å lære språket i et miljø hvor det praktiseres daglig. Det irske navnet er det offisielle, selv om det engelske fortsatt benyttes. 

Byen er lokalisert rundt 26 km fra Glaisechú/Glais Dobhair Chú (Glasserchoo) i nord til Crolly i sør og rundt 14 km fra Dunlewey i øst til Magheraclogher i vest. Den er en av Europas mest tette befolkede rurale landdistrikter. Den er den største irsktalende kommune i Irland med en befolkning på rundt 4 065 innbyggere. Her er også også de nordvestlige regionalsstudioene til den irskspråklige radiotjenesten RTÉ Raidió na Gaeltachta lokalisert,samt en ekstern campus for Universitetet i Galway. Gaoth Dobhair bestå også av landsbyene Bunbeg, Derrybeg, Dunlewey, Crolly og Brinlack, og ligger i skyggen av grevskapet Donegals høyeste fjelltopp, Errigal.

## Etymologi
Gweedore er anglifiseringen av det opprinnelige og offisielle irske navnet Gaoth Dobhair. *Gaoth* refererer til et innløp av havet ved munningen av elven Crolly, kjent som An Ghaoth. Det er grensen mellom Gweedore i nord og regionen The Rosses i sør. Dobhar er et gammelt irsk ord for vann. Derfor oversettes Gaoth Dobhair som «den vannrike elvemunningen».

## Referanser


## Eksterne lenker
*
P/S

P/S er en forkortelse for Price/Sales, og viser forholdet mellom en bedrifts markedsverdi/aksjekurs og omsetning.

Det finnes to måter for å regne ut P/S:
*Dividere aksjekurs på omsetning per aksje
*Dividere markedsverdien på samlet omsetning

 P/S = \frac{\text{Aksjekurs}}{\text{Omsetning per aksje}} = \frac{\text{Markedsverdi}}{\text{Omsetning}} 

## Anvendelse
Price/Sales-forholdet kan variere sterkt fra bransje til bransje. Det er derfor nyttig kun for sammenligning av forholdsvis like bedrifter, eller sammenligne en bedrift med egne historiske år. Fordi P/S ikke tar hensyn til noen utgifter, som varekostnader, renter og skatt, er nytteverdien av P/S egentlig svært begrenset.

For eksempel vil en dagligvareforretning gjerne gjøre det bra på P/S, da den vil ha stor omsetning. Men da resultatmarginen i denne bransjen som oftest ligger på noen få prosent, kan dette høye tallet bli direkte villedende.

## Eksempel
### Byggma

Aksjekurs Byggma:  96 kr
Gj.snittlig ant. utestående aksjer: 9 442 395
Markedsverdi: 906 469 920 kr

Omsetning pr. aksje: 157,05 kr

 P/S = \frac{96}{157,05} = \frac{906\ 469}{1\ 482\ 904} = \underline{\underline{0,61}} 

## Referanser
Mark Frechette

**Mark Frechette** (født 4. desember 1947, død 27. september 1975) var en amerikansk filmskuespiller best kjent gjennom sin ledende rolle i den amerikanske spillefilmen *[[Zabriskie Point]]* fra 1970, regissert av Michelangelo Antonioni, hvor han fikk hovedrollen til tross for at han ikke hadde noen tidligere skuespillererfaring.

Frechette var også i ettertid med i to andre italienske filmer, *Uomini Contro* fra 1970 og *La Grande Scrofa Nera* fra 1971. Han ble for øvrig fengslet i 1973 for et mislykket bankran hvor medsammensvoren Christopher Thien ble drept. Frechette ble etter arrestasjonen dømt til 15 år i fengsel, men døde under soning ved Norfolk County i Massachusetts i 1975 etter at en 70 kg tung jernstang falt over halsen hans og kvelte han til døde under vektløfting. 

## Referanser


## Eksterne lenker
* 
* The Sorry Life & Death of Mark Frechette by Dave O'Brian – Kort biografi av Mark Frechette.
Tom Tvedt

**Tom Tvedt** (født 1968) er en norsk organisasjonsarbeider og politiker (Ap) som per 2024 er forbundsleder i Norsk forbund for utviklingshemmede. 

Han har vært ordfører i Randaberg og fylkesordfører i Rogaland, og var president i Norges idrettsforbund fra 2015 til 2019. Han har også bakgrunn som håndballspiller.

## Liv og virke
Tvedt var ordfører i Randaberg kommune i perioden 1999–2007. I kommunestyrevalget 2007 var han Arbeiderpartiets kandidat til vervet som fylkesordfører samtidig som han fortsatt stilte til valg som ordfører i Randaberg. Arbeiderpartiet gjorde et godt valg og ble det største partiet i fylkestinget i Rogaland. Med støtte fra sentrumspartiene og SV ble Tvedt Arbeiderpartiets første fylkesordfører i Rogaland.

Tvedt har vært ansatt som salgssjef i Tybring-Gjedde. Han har også en karriere som håndballspiller i SIF og for det norske herrelandslaget i håndball, hvor han fra 1990 til 1992 spilte 24 landskamper og scoret 26 mål. På Idrettstinget 2011 ble han valgt inn som styremedlem i Norges idrettsforbund og olympiske og paralympiske komité for perioden 2011–2015. På idrettstinget i Trondheim 7. juni 2015 ble han valgt som tidenes yngste president i Norges idrettsforbund og den olympiske og paralympiske komité.. Han ble ikke valgt for en ny periode ved valget på idrettstinget på Lillehammer i mai 2019, da Berit Kjøll vant valgt over Svein Mollekleiv med 2 stemmer (50,6 %).

Han er gift med Ap-politikeren Kjersti Stenseng.

Tom Tvedt er æresmedlem av Norges idrettsforbund og olympiske og paralympiske komité.

## Referanser




## Eksterne lenker
* 
* 
*
Clarence Houser

**Lemuel Clarence «Bud» Houser** (født 25. september 1901 i Winnigan, Missouri, død 1. oktober 1994 i Gardena, California) var en amerikansk friidrettsutøver. 

Bud Houser var blant verdens fremste diskoskastere i årene fra 1921 til 1928. 3. april 1926 satte han ny verdensrekord med 48,20&nbsp;m. I kulestøt hadde Hauser en bestenotering på 15,42&nbsp;m, og var nummer tre på verdensstatistikken i årene 1924 til 1926. 

Under OL 1924 vant han gull i kulestøt med resultatet 14,995&nbsp;m og gull i diskos med 46,155&nbsp;m. Bare to andre utøvere har tatt den samme dobbeltseieren, Robert Garrett i 1896 og Martin Sheridan i 1906. 

Under OL 1928 i Amsterdam forsvarte han den olympiske tittelen med et kast på 47,32. 

## OL-medaljer
* 1924  Paris -  **Gull** i friidrett, kulestøt  USA
* 1924  Paris -  **Gull** i friidrett, diskoskast  USA
* 1928  Amsterdam -  **Gull** i friidrett, diskos   USA

## Eksterne lenker
*
Harry Babcock

**Harold «Harry» Stoddard Babcock** (født 15. desember 1890 i Pelham Manor, New York, død 5. juni 1965 i Norwalk, Connecticut) var en amerikansk friidrettsutøver som konkurrerte i stavsprang.

Babcock ble olympisk mester i stavhopp under OL 1912 i Stockholm. Han vant med et hopp på 3,95 som var ny olympisk rekord, 24 cm høyere enn den forrige. Landsmennen Marc Wright og Frank Nelson vant sølv med høyden 3,85. Wright var forøvrig innehaver av den første offisielle verdensrekorden i grenen 4,02 fra 1912. 

## OL-medaljer
* 1912  Stockholm -  **Gull** i friidrett, stavsprang  USA

## Referanser


## Eksterne lenker
*
Gracie Films

**Gracie Films** er et amerikansk TV-serie- og filmselskap skapt av James L. Brooks i 1986. Selskapet har produsert mange prisbelønte filmer og TV-serier, deriblant *[[Broadcast News (film)|Broadcast News]]* og *[[Jerry Maguire]]*, men mest bemerkelsesverdig er nok TV-serien *[[Simpsons]]*.

Selskapets hovedkontor befinner seg i Culver City i California.
## Eksterne lenker
*
Frank Foss

**Frank Foss** (født 9. mai 1895, død 5. april 1989) var en amerikansk friidrettsutøver som konkurrerte i stavsprang.

Foss ble olympisk mester i stavhopp under OL 1920 i Antwerpen. Han vant med et hopp på 4,09 som var ny olympisk rekord, 14 cm høyere enn den forrige. Det var også ny verdensrekord.  Henry Petersen fra Danmark ble sølvmedaljør med høyden 3,70 og amerikaneren Edwin Myers bronse med 3,60 m. 

## OL-medaljer
* 1920  Antwerpen -  **Gull** i stavsprang  USA

## Referanser


## Eksterne lenker
*
Bruce Greenwood

**Stuart Bruce Greenwood** (født 12. august 1956 i Rouyn-Noranda, Quebec) er en canadisk filmskuespiller kjent for sine roller blant annet i *[[I, Robot (film)|I, Robot]]*, *[[The Core (film)|The Core]]*, *[[Déjà Vu (film)|Déjà Vu]]*, *[[Tretten dager (film)|Tretten dager]]* (hvor han spilte den amerikanske presidenten John F. Kennedy), *[[Capote]]*, *[[The Post]]*, samt de to familiefilmene *[[Eight Below]]* og *[[Firehouse Dog]]*.

Han har også hatt prominente roller i prisvinnende filmer som *[[Exotica]]* og *[[The Sweet Hereafter]]* som begge ble regissert av den canadiske regissøren Atom Egoyan. Greenwood deltok også i ungdomskultfilmen *The Malibu Bikini Shop* fra 1986 og *[[Mee-Shee: The Water Giant]]*. På TV har Greenwood hatt roller på *[[St. Elsewhere]]* som doktor Seth Griffin i perioden 1986 til 1988, i *[[Knots Landing]]* som Pierce Lawton mellom 1991 og 1992 samt *[[Nowhere Man]]* som Thomas Veil i 1995 til 1996.

Den 10. juni 2007 startet en ny serie på HBO fra skaperne av *[[Deadwood]]* under navnet *[[John from Cincinnati]]* med Bruce Greenwood i hovedrollen.

## Referanser


## Eksterne lenker
* 
* Bruce Greenwoods offisielle side
Trøndelag heimevernsdistrikt 12

**Trøndelag heimevernsdistrikt 12** er ett av Heimevernets 11 HV-distrikter i Norge og har territorielt ansvar for Trøndelag fylke.

HV-12 består av en distriktskommando på Værnes garnison, 27 HV-områder og Innsatsstyrke Rype.

## Samarbeid med Luftforsvaret
Fra mars 2021 inngår HV-12 formelt i nærforsvaret av Ørland flystasjon.

## NOREX-utvekslingen
HV-12 er vertskap for amerikanske soldater under den årlige NOREX-utvekslingen mellom Heimevernet og amerikanske National Guard.

## Trening av ukrainske soldater
På bakgrunn av Russlands invasjon av Ukraina i 2022 leder HV-12 utdanning av ukrainske soldater fra april 2023, støttet av HV-11 og HV-14. Soldatene vil bli kurset i lederskap, sanitet og skarpskyting.

Treningen vil foregå i kontingenter på fire uker med rundt 100 ukrainere per kontingent.

## Referanser
Helseregister

**Helseregister** kan vise til ulike typer registre over helseopplysninger, regulert i helseregisterloven.

*Sentralt helseregister
*Regionalt helseregister
*Lokalt helseregister
*Behandlingsrettet helseregister
*Nasjonalt kvalitetsregister
Viggo Johnsen

**Viggo Johnsen** (født 12. juli 1953) er en norsk lokalpolitiker (Sp) som var ordfører i Bø i Vesterålen fra 2003 til 2007.

Johnsen ble først valgt inn i kommunestyret i Bø for den tverrpolitiske listen Nordbygdas fellesliste i 1987. Etter to perioder for denne listen gikk han over til Senterpartiet.
Resultat per aksje

**Resultat per aksje**, eller **Earnings per share (EPS)**, viser en bedrifts årsresultat delt på antall utestående aksjer.

Bedrifter er forpliktet til å presentere resultat per aksje i sitt årsregnskap.

 Resultat\ per\ aksje = \frac{\dot{A}rsresultat}{Antall\ utest\dot{a}ende\ aksjer} 

## Anvendelser
Resultat per aksje forteller i seg selv svært lite om verdien og kvaliteten på en bedrift. Det skyldes at ulike bedrifter har ulikt antall utestående aksjer. Bruk av resultat per aksje for å vurdere en bedrifts historiske resultater har også liten nytteverdi, da antall aksjer i en enkelt bedrift også kan endres fra år til år.

Resultat per aksje er derimot svært nyttig som rådata for bruk med f.eks. P/E og P/S.

## Eksempel
### Byggma

Gj.snittlig ant. utestående aksjer: 9 442 395

 Resultat\ per\ aksje = \frac{222\ 769\ 000}{9\ 442\ 395} = \underline{\underline{23,59}} 

## Referanser
Jari Kurri

**Jari Pekka Kurri** (født 18. mai 1960 i Helsingfors) er en tidligere finsk ishockeyspiller. Han har blant annet spilt 17 sesonger i NHL (1981–1998) og vunnet Stanley Cup fem ganger med Edmonton Oilers. Jari Kurri er den europeeren som scoret flest mål (601) og poeng i NHL (1398). Han ble i 2001 med i NHLs Hall of Fame og hans nummer 17 er et fredet nummer i Edmonton Oilers.

## Referanser


## Eksterne lenker
* 
*
Trond Strømdahl

**Trond Strømdahl** (født 4. mai 1961) er en norsk lærer og forfatter.

Han er kjent for å gå langs hele den norske grensa (mot Sovjetunionen, Finland og Sverige) sammen med Lars Monsen. Ekspedisjonen startet i 1989 ved Grense-Jakobselv i nord og ble avsluttet i Halden i 1990. 

I 2014 og 2015 ledet han Monsen på villspor.

Trond Strømdahl er broren til skuespilleren Terje Strømdahl.

## Bibliografi
* *Femundsmarka* (2009), medforfatter Lars Monsen
* *Børgefjell* (2007), medforfatter Lars Monsen
* *Veien til villmarka* (2006)
* *Norge på langs*, medforfatter Lars Monsen(1991, på nytt i 1997 og 2006)
* *Turer med trøkk*, med mange flere forfattere (bla. Lars Monsen og Børge Ousland)(2006)
* *Få fisk med Trond og Lars*, medforfatter Lars Monsen(2007)
Juan Vicente de Güemes Pacheco y Padilla

**Juan Vicente de Güemes Pacheco de Padilla y Horcasitas, greve av Revillagigedo** (født 1740, død 2. mai 1799) var en spansk militær offiser visekonge av Ny-Spania fra 17. oktober 1789 til 11. juli 1794. Han er kjent som en stor reformator og en av de beste administratorer av den spanske kolonitiden — kanskje den siste dyktige visekonge av Ny-Spania.

## Referanser
Arve Bones

**Arve Bones** (født 4. februar 1949 i Steinkjer) er en norsk politiker. Han har vært ordfører i Kongsvinger og representerer Arbeiderpartiet. Han ble valgt inn i kommunestyret i 1995, og til ordfører ved valget i 1999. Han ble gjenvalgt i 2003 og 2007, men i 2011 overtok Høyres Øystein Østgaard.

## Referanser
Niels F. Rolsdorph

**Niels Ferdinand Rolsdorph** (født 19. august 1949) er en norsk lokalpolitiker, som representerer Høyre. 

Han var ordfører i Grue kommune fra 1999 til 2007. I den siste perioden var han den eneste Høyre-ordføreren i Hedmark. 

Etter fire års pause ble han i 2011 igjen valgt til ordfører. Han stod da øverst på ei fellesliste for Høyre, Kristelig Folkeparti og Venstre.

Rolsdorph er bonde. Han har landbruksutdanning og krigsskole. 

## Kilder

* «Rolsdorph gjør comeback i Grue», *Østlendingen* 11. februar 2011; besøkt 18. juni 2013.
* Ordførerbiografi i *Kommunal Rapport*; besøkt 18. juni 2013.
Barry Pepper

**Barry Robert Pepper** (født 4. april 1970 i Campbell River, Britisk Columbia) er en canadiskfødt filmskuespiller som er best kjent for sine roller som enten soldat, agent eller statlig ansatt. Blant annet har han spilt den religiøse skarpskytteren Daniel Jackson i krigsfilmen *[[Redd menig Ryan]]*, som fangevokteren Dean Stanton i *[[Den grønne mil]]* og som journalisten Joseph L. Galloway i *[[We Were Soldiers]]*. Pepper hadde også hovedrollen i *[[Battlefield Earth]]* samt nyere roller som Roger Maris i Billy Crystals HBO–film *[[61*]]* og som racerføreren Dale Earnhardt i *[[3: The Dale Earnhardt Story]]*.

## Utvalgt filmografi

## Referanser


## Eksterne lenker
* 
* 
* eFilmCritic.com intervju med Barry Pepper om filmen Flags of Our Fathers
Rede Globo

**Rede Globo** (bedre kjent som **Globo** eller **TV Globo**) er det største tv-nettverket i Latin-Amerika, og den tredje største tv-kanalen i verden (sett av mer enn 80 millioner daglig). Globo ble grunnlagt av brasilianeren Roberto Marinho.

Første sending var 30. desember 1957 i Rio de Janeiro.
## Eksterne lenker
*
Åsane videregående skole

**Åsane videregående skole** (tidligere Åsane yrkesskole) er en fylkeskommunal videregående skole i Åsane bydel i Bergen. I tillegg underviser skolen på 4 fengselsavdelinger.

Lønborg videregående skole ble innlemmet i Åsane videregående skole fra 2016, det videregående tilbudet ble samlet på Nyborg, mens avdelingen på Lønborg ble senter for helsefaglig voksenopplæring. Virksomheten ble samlokalisert i et nybygg ved Åsane Storsenter høsten 2020. Bygget inneholder også tannklinikk og nytt kommunalt kulturhus for Åsane bydel.

Skolen tilbyr yrkesfag med toppidrett i sommeridretter, i samarbeid med Olympiatoppen og Tertnes videregående skole. 

Skolen har et vidt internasjonalt samarbeid med yrkesfaglige kontaktskoler i Danmark, England, Estland, Frankrike, Irland, Litauen, Nederland, Tsjekkia, Tyskland og Østerrike.

## Utdanningstilbud
Vedtatt utdanningstilbud for skoleåret 2023-2024:

Skolen har også fengselsundervinsing og voksenopplæring.

Studieretningen Restaurant- og matfag ble lagt ned høsten 2018.

## Referanser
William Philip Schreiner

**William Philip Schreiner** (født 30. august 1857 Wittebergen, Eastern Cape, død 28. juni 1919, London) var statsminister i Kappkolonien under andre boerkrig (1899–1902).

Han var født på Wittebergen misjonsstasjon nær Herschel og var det tiende barnet til misjonærene Gottlob Schreiner og Rebecca Lyndall. Han var yngre bror av Olive Schreiner. Schreiner ble utdannet i Bedford, South African College i Cape Town, University of the Cape of Good Hope, Universitetet i London og Downing College i Cambridge. Han var utdannet jurist.

Han returnerte til Cape Town i 1882 som høyesterettsadvokat og etablerte en blomstrende juridisk praksis.

Han ble parlamentarisk rådgiver i 1885 og fungerte som juridisk rådgiver for guvernøren og høykommissæren i 1887. Hans kontakter i parlamentet gav ham en åpning til sørafrikansk politisk liv og utvidet hans interesser i politiske saker. Han gikk inn i politikken i 1893 som medlem av parlamentet for Kimberley og ble statsadvokat i Rhodes–regjeringen i 1893, en regjering støttet av Jan Hendrik Hofmeyr og Afrikander Bond frem til Jameson-raidet da Rhodes imperialistiske ambisjoner ble tydelige som førte til at Schreiner og resten av regjeringen trakk seg i januar 1896. Han ble valgt som representant for Malmesbury i 1898 og ble senere samme år statsminister i en regjering som inkluderte John X. Merriman og Jacobus Wilhelmus Sauer. 

Som statsminister foretrakk han forhandlinger fremfor fiendtligheter i motsetning til guvernør og høykommissær Alfred Milner som aktivt søkte krig. Hans standpunkt førte til at han ble tvunget til å trekke seg både som statsminister og fra parlamentet i juni 1900. Han klarte ikke å bli valgt i valget i 1904, men returnerte i 1908 som medlem fra Queenstown som en radikalt endret politiker. Han stod nå for en liberal bantu–politikk som hadde startet i 1899 med et besøk til Transkei og den afrikanske lederen John Tengo Jabavu. Schreiners filosofi talte for integrering og like rettigheter for alle siviliserte menn. Hans nidkjærhet til dette idealet fikk sitt uttrykk i at han trakk seg fra nasjonalkonvensjonen for å representere Dinuzulu som var stilt for en spesialdomstol satt sammen av regjeringen i Natal for hans påståtte forræderske deltagelse i opprøret i 1906.

Schreiner følte at unionsregjeringen og parlamentet ikke kunne opprettholde den liberale bantupolitikken i Kapp. Han dro til England for å gjøre motstand mot *Sør–Afrika–vedtaket* gjennom Storbritannias parlament. Med opprettelsen av unionen, ble han en av de første senatorene som ble nominert til å ta seg av de svartes interesser.

Han var på ferie i England ved utbruddet av første verdenskrig og ble bedt av Louis Botha å fylle embetet som høykommissær for Sør–Afrika i London. Han døde mens han hadde denne jobben den 28. juni 1919. 

Schreiner giftet seg i 1884 med Frances Hester Reitz, søster av president F.W. Reitz. De hadde to sønner og to døtre.

## Referanser
Kolbeinsey

**Kolbeinsey** er ei lita øy som ligger 105 km fra den nordre kysten av Island og 74 km nord-nordvest for øya Grímsey. Øya er Islands nordligste punkt. Den er svært utsatt for erosjon fra havet og er dømt til å forsvinne i bølgene. I 1994 ble det estimert basert på tidligere erosjon at den ville være borte rundt 2020. Øya var der fortsatt i sommeren 2020. Øya var da delt i to. 

Øya har fått sitt navn etter Kolbeinn Sigmundsson fra Kolbeinsdalur i Skagafjörður, ifølge *[[Soga om svarvdølane|Svarfdæla saga]]* forliste og døde Kolbeinn på øya.

Størrelsen var ved begynnelsen av 2001 bare på 90 m², noe som ville tilsvare en sirkel på mindre enn 11 m i diameter. Den opprinnelig størrelsen på øya er ukjent. Da den ble målt første gang i 1616 var den 700 m lang (nord&ndash;syd) og 100 m bred (øst&ndash;vest). I 1903 var den allerede halvert i størrelse. I august 1985 ble størrelsen oppgitt til 39 m på tvers. Øya var da opptil 3,8 m høy.

Det fantes i en periode en helikopterlandingsplass på øya, men 11. mars 2006 ble det rapportert at det ikke lenger var mulig å lande på øya. Landingsplassen, som i 1989 ble laget i betong for å forsterke øya, ble ødelagt da en stor bit løsnet fra øya. Stein løsner fra øya hele tiden og forsvinner i havet.

Øya er dannet av vulkanutbrudd, senest i 1999 var det et undervannsutbrudd på vulkanryggen øya er en del av. Ifølge radiokarbondatering av stein fra øya ble den dannet for ca 11.800 år siden dvs i løpet av sen-pleistocen eller holocen. 

## Se også
* Islands geografi

## Referanser


## Eksterne lenker
* Mer informasjon om Kolbeinsey
Ilulissat kommune

**Ilulissat kommune** er en tidligere grønlandsk kommune. Navnet betyr «isfjell». Den ble fra 1. januar 2009 en del av Qaasuitsup kommune.

## Geografi og klima
Kommunen hadde et samlet areal på 47&nbsp;000&nbsp;km², hvorav 35.500&nbsp;km² er dekket av is, og 6&nbsp;000&nbsp;km² er vann.

Sydligste punkt er rett ved innlandsisen, ved Tiningilik. Vestligste punkt er Nuussuaq. Kommunens høyeste punkt er ved Paatuut Puiattua, 2&nbsp;010 moh.

Det er midnattssol fra 21. mai til 24. juli, og mørketiden er fra ca. 1. desember til 12. januar.

## Historie
Nær byen Iluissat ligger den frodige Sermermiutdalen, som strekker seg ned mot isfjorden med ruinrester fra den tidligere boplassen Sermermiut.

Boplassen har med to opphold vært befolket i 4000 år av tre kulturer, som alle var nomadiske jegere. Hver sommer forlot de boplassen og bodde i telt.

*2500 – 1000 f. Kr – Saqqaqfolket er trolig de første inuitter som bodde i området. De var hovedsakelig landjegere som jaktet på sel fra land, med pil og bue. Vinterboligen deres var hus av torv og telttak av skinn.
*500 f. Kr. – 200 e. Kr. Dorsetfolket var også landjegere, men fanget også hvalross og sel fra isen. De hadde transportsleder som de trakk selv. Vinterboligen var torvhus med åpent ildsted til matlaging og varme.
*1000 – 1750 e. Kr – Thulefolket var jegere og fangstfolk med konebåt, kajakk og hundesleder. Vinterboligen var torvehus, og store spekklamper ble brukt både til oppvarming, lys og matlaging. Flere funn viser at de har hat kontakt med nordboerne. Innvandringen til Grønland har hver gang skjedd fra det nåværende Alaska og Canada.

Andre viktige år:
*1727 – Bygda Ilulissat ble grunnlagt 2&nbsp;km nord for Sermermiut. Hollandske hvalfangere bygde i 1739 et spekkhus i en bukt nord for Sermermiut, det nåværende Ilulissat. I 1741 grunnla Jacob Severin handelsstasjonen Jacobshavn, med Sermermiuts befolkning som den første handelsmessige base.           
*1742 – Handelsstasjonen fikk navnet Jakobshavn etter grunnleggeren Jacob Severin. Han hadde på dette tidspunktet handelsmonopol på Grønland.
*1782 Jakobshavn får status som koloni.

## Byer og bygder i Ilulissat kommune
*Ilulissat (da.: Jakobshavn)
*Ilimanaq (da.: Claushavn)
*Oqaatsut (da.: Rodebay) 
*Qeqertaq
*Saqqaq

## Eksterne lenker
* Kommunens hjemmeside
* Turistinformation
* Bilder
* Bilder av Ilulissat og Grønland
Sikkerhetssenter

**Sikkerhetssenter** betegner et kurs- og kompetansesenter som driver kurs, opplæring og rådgivingsvirksomhet innen områder knyttet til helse, miljø og sikkerhet. Det finnes en rekke sikkerhetssentre i Norge, både privateide og underlagt offentlige skoler. En del av sikkerhetssentrene har godkjenning til å drive obligatorisk sikkerhetsopplæring som er krav innen olje-, gass- og maritim industri. 

Kompetanseområdene er gjerne generelle HMS-kurs og kurs knyttet til brannvern, sjøredning og førstehjelp. Sentrene har gjerne brannfelt med muligheter for ulike branner som gassbranner og ulike væskebranner, samt røykdykking. Sjøredning skjer normalt fra plattformer der redningsbåter og mann over bord-båter brukes i trening.

De siste årene har de fleste, større sentre også kurs innen helikopterevakuering der en «helikopterkropp» senkes med kran ned i et basseng og lar kursdeltakerne svømme ut av vinduer i helikopteret og opp i fri luft. 

Alexander Kielland-ulykken i 1980 førte til økt fokus på sikkerhet og gjennom Leiro-utvalget ble formelle krav til sikkerhetsopplæring etablert. Dette førte i sin tur til at en rekke sentre ble etablert over hele landet.

Krav til obligatorisk sikkerhetsopplæring stilles først og fremst av to sentrale aktører i Norge, Sjøfartsdirektoratet og Norsk olje- og gass. 

Sjøfartsdirektoratet godkjenner sikkerhetssentre for opplæring i sikkerhet av sjøfolk til norske skip. Kursene er basert på IMO sine konvensjoner og grunnkurset har en varighet på 50 mens det videregående kurset har en varighet på 80 timer.

Norsk olje- og gass er en sammenslutning av operatører og andre som har virksomhet på norsk sokkel. NOG stiller krav til sikkerhetsopplæring og gir godkjenning og foretar revisjoner av sikkerhetssentre. NOG har en rekke ulike kurstyper. Det grunnleggende, obligatoriske kurset er «Grunnleggende sikkerhets- og beredskapsopplæring» med en varighet på 4 dager.

20 av de norske sikkerhetssentrene, både privat- og offentlig eide, er organisert i Norske sikkerhetssentres forening. 

## Eksterne lenker
* Sjøfartsdirektoratet
* Norsk olje- og gass
Verdensrekordutvikling i stavsprang

**Verdensrekordutvikling i stavsprang** er en liste over utviklingen av verdens bestenotering i friidrettsøvelsen stavsprang. Den første offisielle verdensrekord som er godkjent av International Association of Athletics Federations (IAAF), er fra 1912. Åtti år senere, i 1992, ble den første verdensrekorden for kvinnenes stavsprang godkjent av IAAF.

I 2000 ble IAAFs regel 260.18a endret slik at verdensrekorder kan settes på arenaer både med og uten tak, det er altså ikke forskjell på verdensrekord og innendørsrekord. Regelen fikk ikke tilbakevirkende kraft.

## Menn

*  Rekorder markert med asterisk er ikke ratifisert av IAAF.

## Kvinner
### Rekorder anerkjent av IAAF
Pr. 28. august 2009 hadde 54 verdensrekorder i kvinnenes stavsprang blitt godkjent (28. august 2009). De hadde blitt satt av kun åtte forskjellige utøvere.

### Rekorder før IAAF-tiden

## Referanser
Döderhultarn

**Axel Robert Petersson, ''Döderhultarn*** (født [[12. desember]] [[1868]] i [[Döderhult]] i [[Oskarshamn]] i [[Småland]], død [[15. mars]] [[1925]]) var en svensk [[treskjæring|treskjærer]] og [[billedhugger]] som spikket en rekke karikerte småfigurer i tre med motiv fra svensk folke- og bygdeliv.

== Bakgrunn og arbeid ==
Döderhultarn er kjent for sine grovt tilskårede skulpturer av både mennesker og dyr. Motivene veksler mellom det portrettlike, det [[karikatur]]aktige og det vennlig humoristiske. Han laget en uendelig rekke enkeltskulpturer, men huskes i ettertiden best for sine grupper av skulpturer som han laget i sine siste 7 leveår. Blant de mest kjente arbeidene er *Bröllop*, *Begravningen*, *Mönstringen*, *Husförhöret* og den sterke *Den obarmhärtiga fosterfadern*. Karakteristiske trekk ved flere av arbeidene er mangelen på *frontalitet*: skulpturgruppene kan sees fra flere sider. Hans arbeider var preget av et skarpt blikk på menneskene, både i humor og solidaritet. Motivene og humanismen kan i flere henseende minne om [[Albert Engström]]. 

Allerede fra ungdommen av laget han skulpturer utskåret i tre, og rundt 1890 hadde han fått tilnavnet «Tolvskillingen» etter prisen han satte på arbeidene. Fra om lag 1900 kom han i kontakt med kunstnermiljøet i Stockholm: [[Carl Eldh]], Engstrøm med flere. I 1906 fikk han sølvmedalje på hjembyens jubileumsutstilling, i klassen for treskurd. I 1909 får han endelig et gjennombrudd på en større karikaturutstilling i Stockholm og tar samtidig kunstnernavnet *Döderhultarn*, «mannen fra Dødarhult». Heretter blir han en internasjonal størrelse, og i de kommende 6 årene har han utstillinger i Paris, København, Brighton, Roma, Torino, New York, San Francisco og Chicago.

Döderhultarn er minnet gjennom et eget [[museum]] i Oskarshamn, [[Döderhultarmuseet]]. Man kan også besøke hans leilighet, hvor han både bodde og arbeidet. Atelieret ligger utenfor Oskarshamns sentrum og er åpent for omvisning i sommermånedene.





<gallery widths="160" heights="160">
Fil:Axel_Peterson_Doderhultarn_03.JPG|*Häradsrätten*
Fil:Axel_Peterson_Doderhultarn_01.JPG|*Självportrett*
Fil:Döderhultaren_Beväringsmönstring.jpg|*Beväringsmönstring* (*Sesjon*)
Fil:Axel_Peterson_Doderhultarn_02.JPG|*På dansbanan*
</gallery>

== Referanser ==
<references />

== Litteratur ==
* *Döderhultarn – vår berömda träskultptur – i ord och bild*, Oskarshamn 1915
* Gunnar Jungmarker: *Döderhultarn*, Carlssons 1990
* Sif Strand-Rönnbäck m fl: *Axel Petersson Döderhultarn*, Oskarshamns kulturförvaltning 1986
* Cathrine Hovdahl Vik. *Fortellinger i tre; Nils Aas og Döderhultarn''. Nils Aas Kulturverksted, 2007 

## Eksterne lenker
* 
* Döderhultarmuseet (Oskarshamns kommun/ Kultur och fritid/ Döderhultarmuseet) 
* Privat hjemmeside, flere bilder av arbeider
Jijé

**Joseph Gillain**, bedre kjent under pseudonymet **Jijé**, (født 13. januar 1914 i Gedinne i Belgia, død 20. juni 1980) var en belgisk tegneserietegner som var en stor inspirasjonskilde for mange andre tegnere. Han jobbet med serier i nesten alle mulige stilarter i løpet av sin karriere. 

Foreldrene oppfordret Jijé til å satse på sine kunstneriske evner og han debuterte i 1936, etter å ha tatt en kunstnerisk utdannelse, på trykk i det katolske tidsskriftet *Le Croisé*. Jijé utviklet seg imidlertid snart i egen retning, og da han begynte i det nystartede ukentlige tegneseriebladet *[[Le Journal de Spirou|Spirou]]* i 1939 startet han flere nye serier i egen stil. Bladet var likevel til å begynne med i hovedsak fylt opp med amerikanske serier, men da den andre verdenskrig satt inn for fullt, stoppet dette brått opp. Jijé ble da satt til å tegne ferdig påbegynte eventyr med blant andre Supermann. I 1943 overtok han ansvaret for Sprint etter franskmannen Rob-Vel og skapte deretter Sprints følgesvenn *Kvikk*. Allerede etter tre år overlot han imidlertid serien til sin elev Franquin. Jijé ble etter andre verdenskrig en viktig lærer og inspirasjonskilde for unge tegnere som Franquin, Morris og Will, som alle en periode bodde og arbeidet hjemme hos Jijé. De fire tegnerne dannet utgangspunkt for det som siden har blitt hetende Marcinelleskolen (med henvisning til forlaget Dupuis' lokaler i Marcinelle utenfor Charleroi)  innen tegneserien. De fire har i ettertid blitt referert til som *la bande des quatre* (bokst. firerbanden).  

Etter en USA-reise, lagde han i 1954 western-serien *Jerry Spring* (i Norge publisert i bladet *Colt* 1978–1990. Jean Giraud var en periode assistent for Jijé før han sammen med Charlier skapte Blueberry i 1963. Andre serier Jijé arbeidet med på 60- og 70-tallet var sjørøverserien *Rødskjegg* (*Barbe-Rouge*) og flyverserien *Jaktfalkene* (*Tanguy et Laverdure*). 

## Referanser


## Litteratur
* Velter, Robert; Gillain, Joseph og Franquin, André (2009): Haakon W: Isachsen (red.), *Sprint 1938-1946*, Egmont, s. 111-117. ISBN 978-82-429-4102-2

## Eksterne lenker
* 
* 
* Jijé biografi Lambiek Comiclopedia
* Jijé biografi Seriewikin
* Om skaberne af Splint & Co. Tegneseriemuseet i Danmark
* Jijé – the father of the modern Spirou (på engelsk)
Menden

**Menden (Sauerland)** er en by i den tyske delstaten Nordrhein-Westfalen med rundt 55&nbsp;000 innbyggere. Byen ligger i *[[kreis]]en* Märkischer Kreis i nordenden av Sauerland nær elven Ruhr.

## Historie
Den første kirken i Menden ble bygget på 800-tallet. Fra 1180 ble området rundt Menden en del av Köln-området, men siden det lå ved grensen til jarldømmet Mark ble det ofte kjempet om det. I 1276 fikk Menden byrettigheterr. Industrialiseringen startet tidlig, i 1695 ble produksjonen av nåler den første industrien, senere etterfulgt av kalksteinsprodukter som sement. I 1816 ble Menden en del av Preussen, etter å ha vært under Hessen i 13 år. I 1975 ble byen slått sammen med flere tidligere selvstendige kommuner, og innbyggertallet økte. 

## Referanser


## Eksterne lenker
*
Sabin Carr

**Sabin William Carr** (født 4. september 1904 i Dubuque, Iowa, død 12. september 1983 i Santa Barbara, California) var en amerikansk friidrettsutøver som konkurrerte i stavsprang.

Carr ble olympisk mester i stavsprang under OL 1928 i Amsterdam. Han vant med et hopp på 4,20 som var ny olympisk rekord. Det ble helamerikansk på seierspallen,  
William Droegemueller sølv med 4,10 og Charles McGinnis bronse med 3,95.

Carr satte ny verdensrekord i Philadelphia 27. mai 1927 med et hopp på 4,27 han var dermed først i verden over 14 fot.
 
## OL-medaljer
* 1928  Amsterdam -  **Gull** i friidrett, stavsprang  USA

## Referanser


## Eksterne lenker
*
Hoeryong konsentrasjonsleir

**Hoeryong konsentrasjonsleir** (**Kwan-li-so** (omstillingsleir) nummer 22) er en konsentrasjonsleir nær byen Hoeryong i den nordkoreanske provinsen Nord-Hamgyong. Leiren er en av seks i det nordkoreanske Kwallisosystemet, et maktapparatet for å straffe politiske fanger i slavearbeids- og konsentrasjonsleirer. 

Det er estimert at mer enn 50 000 politiske fanger er innesperret i leiren, fordelt på et areal på størrelse med Washington D.C. Årsaken til at de er der skal være at de har uttalt seg negativt til kommunistregimet. Fangene er politiske fanger og deres slektninger i tre generasjoner. Noen av fangene skal ha blitt født og oppvokst der. De blir tvunget til hardt slavearbeid og blir torturert. Fangevoktere og fanger som har rømt fra landet har gitt vitneutsagn som forklarer hvordan leiren fungerer.

## Eksterne lenker
* The Hidden Gulag, s. 113 kart over leiren.
William Miller (stavhopper)

**William Waring Miller** (født 1. november 1912 i Dodge City i Kansas i USA, død 13. november 2008 i Paradise Valley i Arizona) var en amerikansk friidrettsutøver som konkurrerte i stavsprang.

Miller ble olympisk mester i stavsprang under OL 1932 i Los Angeles. Han vant med et hopp på 4,31 som var ny olympisk rekord med 11 centimeter. Shuhei Nishida fra Japan ble sølvmedaljør med 4,30 og amerikaneren George Jefferson ble bronsemedaljør med høyden 4,20. Favoritten William Graber kom på fjerdeplass, han hadde satt ny verdensrekord før lekene, 16. juli 1932, med 4,37 &ndash; en forbedring av Lee Barnes tidligere rekord med hele sju centimeter.
 
## OL-medaljer
* 1932  Los Angeles -  **Gull** i friidrett, stavsprang

## Eksterne lenker
*
Rødøya (Alstahaug)

**Rødøya** er ei øy i Alstahaug kommune, Nordland. Den har et areal på 7,3 km² og 40 innbyggere (2001). Øya ligger helt ytterst i Vefsnfjorden, og mellom Rødøya og fastlandet ligger Tangsundet.

Øyas høyeste fjell er Rødøyfjellet (307 moh). Det er bergartene duinitt/serpentinitt som gir øya sin karakteristiske farge.

På Rødøya ligger et helleristningsfelt som Rødøymannen er en del av.

## Referanser